Alla lihthanke piirmäära jääv hange „Saue tammiku hoolduskava täitmine 2020 aasta osas“

**VÄIKEHANKE ALUSDOKUMENT**

1. **Hanke objekt:**
   1. Hankija soovib tellida Maastikuarhitektuuri Büroo OÜ poolt koostatud Saue tammiku hoolduskava 2020-2029 alusel hooldustööde teostamist 2020 aasta osas.
   2. Tööobjekt asub Harjumaal, Saue vallas, Saue linnas.
   3. Olemasoleva olukorraga tuleb tutvuda kohapeal enne pakkumuse esitamist.  
      Hilisemaid pretensioone tööde teostamise läbiviimisel ning hinnas ei rahuldata.
   4. Tööde teostamise aeg september-oktoober 2020. Eelnevalt lepitakse Hankijaga kokku täpsem tööde teostamise aeg.
   5. Hankega tellitavad tööd ja kogused on toodud pakkumustabelis.
   6. Töödega tekkivate raiejääkide utiliseerimine on Töövõtja kohustus. Võsa ja oksad hakitakse kohapeal teeradade katteks, tüved koondatakse Hankijaga kokkulepitud  
      kohta ning veetakse hiljem ära. Täpsem asukoht ja ladustamise kestvus lepitakse kokku Hankijaga, järelkoristuse teostab tööde teostaja.
   7. Lepingu lõpetamiseks peab olema tammiku territooriumil teostatud kõik pakkumustabelis 2020 aasta toodud tööd.
2. **Pakkumuse koostamise juhis:**
   1. Tööde teostamine tehakse vastavalt Saue tammiku hoolduskavale. Saue tammiku hoolduskava on leitav aadressilt <http://www.mab.ee/Saue_tammik_HK.html>
   2. 2020 aasta hooldustööde käigus eemaldatakse ohtlikud ja haiged puud, puhastatakse isetekkeline võsa suuremate jalg- ja sõiduteede servadest, teostatakse üksikpuudele võrahooldust, hooldatakse vaateid, niidetakse/trimmerdatakse (II hooldusklass) murualasid ja võrade aluseid.
   3. Hinnapakkumises tuua välja tööde maksumused vastavalt pakkumustabelis toodud tööde loetelule.
   4. Hooldustöid tuleb teha hoolduskavas etteantud kinnistutel (Saue tammiku hoolduskava lk 7-8) v.a. erakinnistud Vana-Keila mnt 11, Vana-Keila mnt 9, Vana-Keila mnt 7a, Vana-Keila mnt 7, Vana-Keila mnt 5a, Vana-Keila mnt 3 ja Kaasistu. Eelnevalt on vajalik kooskõlastada hooldustööde aeg ja täpne maht erakinnistute omanikega.
   5. Aladelt, kus kännud võivad takistada edaspidiseid hooldustöid, tuleb kännud freesida maapinnast umbes 100 mm madalamalt maha, freespuru koristatakse ja kaetakse ümbritseva maapinna kõrguselt tihendatud mullaga. Vajadusel külvatakse muruseeme.
3. **Nõuded pakkujale:**

* Pakkujal ei tohi esineda riigihangete seaduse § 95 lõikes 1 ega lõikes 4 sätestatud kõrvaldamise aluseid.

1. **Kvalifitseerimise tingimused ja nõutavad dokumendid**:
   1. Pakkuja peab olema teostanud varasemalt sarnases mahus ja eesmärgis vähemalt ühe töö.
   2. Varasem töö(d) koos maksumuse, aja, koha ning lepinguparteriga esitada lisana vabas vormis.
   3. Pakkujal peab olema hankelepingu teostamise perioodil kestev lepinguline suhe vähemalt ühe spetsialistiga, kes omab arboristi, tase 4 ja ühe spetsialistiga, kes omab puittaimede hindaja tase 5 kutsetunnistust. Esitada tuleb spetsalisti kutsetunnistuse koopia. Volitatud arboristi kutsetunnistuse kehtivust kontrollib tellija aadressil <http://www.kutsekoda.ee/et/kutseregister/kutsetunnistused>.
2. **Pakkumuste hindamise kriteeriumid:** 
   1. Hankija tunnistab edukaks madalaima kogumaksumusega pakkumuse.
3. **Pakkumuse esitamise viis ja tähtaeg**:
   1. Pakkumus esitada e-posti aadressile marju.norvik@sauevald.ee hiljemalt **25.08.2020** kell 10:00 (k.a).
   2. Lisainfo: heakorra spetsialist Marju Norvik, e-post: [marju.norvik@sauevald.ee](mailto:marju.norvik@sauevald.ee) , telefon 5156878.
4. **Küsimused pakkujatele ja läbirääkimised:** 
   1. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
   2. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.

*\*Hankija ei avalda pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).*

1. **Hankemenetluse tulemustest teavitamine:**
   1. hankija teavitab hankemenetluse tulemustest kõiki pakkumuse esitanud pakkujaid e-kirja teel.
2. **Hankelepingu sõlmimine ja tingimused:**
   1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
   2. Eduka pakkujaga sõlmitakse hankeleping.
   3. Tööde teostamise tähtaeg on hiljemalt 50 päeva peale hankelepingu sõlmimist.
   4. Hankija ei tee ettemaksu.
   5. Arveldamise aluseks on tööde teostamist kinnitava tööde vastuvõtu akti alusel koostatud arve. Arve tuleb esitada masinloetava e-arvena e-posti aadressil [sauevv@e-arvetekeskus.eu](mailto:sauevv@e-arvetekeskus.eu)
   6. Eduka pakkujaga sõlmitakse hankeleping vastavalt lisale 3.

Lisa 2 – pakkumuse maksumuse tabel

Lisa 3 – hankelepingu projekt